proxectonos/corpus_dominio_legal_administrativo_tmp huggingface dataset:
17/10/2017 | Administración LocalConsorcios
Consorcio As Mariñas
Anuncio de delegación de funcións da Presidencia do 22 ao 29 de outubro de 2017

ASUNTO: DELEGACIÓN DE FUNCIÓNS PRESIDENCIA DO 22 AO 29 DE OUTUBRO DE 2017 EXPEDIENTE: ANTECEDENTES O presidente do Consorcio As Mariñas ausentarase do día 22 ao 29 de outubro de 2017, ambos os dous incluídos, polo que non pode atender e desempeñar as funcións propias do seu cargo durante o mencionado período. LEXISLACIÓN APLICABLE A lexislación máis destacada do asunto é a seguinte:  A Lei 7/1985, do 2 de abril, Reguladora das Bases de Réxime Local.  Lei 39/2015, do 1 de outubro, do Procedemento Administrativo Común das Administracións Públicas  Lei 40/2015, do 1 de outubro, de Réxime Xurídico do Sector Público.  A Lei 5/1997, do 22 de xullo, de Administración Local de Galicia.  Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais (ROF). CONSIDERACIÓNS Nos casos de ausencia, enfermidade ou impedimento, as funcións do/da presidente/a non poderán ser asumidas polo/a vicepresidente/a a quen corresponda sen expresa delegación. A delegación debe conter os seguintes requisitos: As delegacións serán realizadas mediante Decreto que conterá o ámbito dos asuntos a que se refire a delegación, as facultades que se deleguen, así como as condicións específicas de exercicio destas. A delegación de atribucións terá efecto dende o día seguinte ao da data do Decreto, salvo que nela se dispoña outra cousa, sen prexuízo da súa preceptiva publicación no Boletín Oficial da Provincia. Xa que logo, o funcionamento dos servizos consorciais deben seguir desenvolvéndose con normalidade e faise preciso a substitución da presidencia. De acordo co artigo 23.3 da Lei 7/1985, do 2 de abril, reguladora das bases de réxime local, así como o artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, RESOLVO: PRIMEIRO.–Delegar a presidencia do Consorcio na totalidade das competencias da mesma en substitución do titular, na data sinalada para a ausencia, na vicepresidenta, D.ª Alejandra Pérez Máquez. SEGUNDO.–Comunicar o resolto á persoa interesada para os efectos oportunos e darlle conta deste acordo aos membros da Corporación e á Administración do Estado nos casos nos que a lexislación así o requira. TERCEIRO.–Publicar esta delegación no Boletín Oficial da Provincia tal e como dispón o art.44.2 do ROF. CUARTO.–Dar traslado da presente resolución aos distintos servizos administrativos da Corporación, e dar conta ao Pleno da Corporación na primeira sesión que se celebre en cumprimento do disposto no art.42 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. O que resolvo e asino, ante min, o secretario da Corporación. Bergondo, 11 de outubro de 2017. O presidente O secretario José Antonio Santiso Miramontes Adrián J. Márquez Caramés
17/10/2017 | Administración LocalMunicipal
Brión
Aprobación padrón taxa pola utilización dos servizos da escola infantil de outubro de 2017

Mediante resolución de alcaldía de data de 10.10.2017 aprobouse padrón complementario pola utilización dos servizos de escola infantil. De acordo co disposto no artigo 102.3 da Lei 58/2003, de 17 de decembro, Xeral Tributaria, notifícanse colectivamente os recibos derivados destes padróns. De conformidade coa Ordenanza Xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 13 de outubro de 2017 ao 13 de decembro de 2017. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 10 de outubro de 2017 O alcalde José Luis García García
17/10/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.59412. Audasa. Concello de Santiago de Compostela

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO AUDASA solicita de Augas de Galicia a autorización de obras no T. M. de Santiago de Compostela (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.59412. As obras solicitadas consisten na modificación do encauzamento do río de Angrois ao seu paso baixo os viadutos da autoestrada AP-9 (P K 72+000) e baixo viadutos da liña de alta velocidade (coordenadas ETRS89 do punto medio do encauzamento X=538 762 Y=4 745 262). A modificación solicitada é o cambio nun tramo 12 metros do encauzamento pasando de paredes verticais arriostradas a unha solución mediante marco prefabricado de 3,00x2,80 m con micropilotes de protección. Esta proposta posibilita dar continuidade a un vial de servizo da liña de alta velocidade que cruzará por riba do rego de Angrois. O que se fai público para xeral coñecemento, por un prazo de dez (10) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiago de Compostela ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 04 de outubro de 2017. O xefe do Servizo Serritorial (ASINADO DIXITALMENTE Á MARXE) Fedoua Alzuarte Massimo
17/10/2017 | Administración LocalMunicipal
Cambre
Edicto padrón terceiro trimestre de 2017 das taxas de subministración de auga potable e rede de sumidoiros

Por resolución do Alcalde nº 1771 de data 6 de outubro de 2017, acordouse: PRIMEIRO: Aprobar o padrón da taxa por prestación do servizo público de subministración de auga potable, rede de sumidoiros, evacuación e depuración e canon da auga da Xunta de Galicia correspondente ao período impositivo terceiro trimestre de 2017, no que constan 12.148 recibos por un importe de SEISCENTOS SEIS MIL DOUSCENTOS CINCUENTA E DOUS EUROS E SETENTA E SETE CÉNTIMOS (606.252,77 EUROS), que comeza por 1 2 3 SERVICIO RÁPIDO, S. L. e remata por ZURITA TORRICO, VIRGILIO, segundo o seguinte detalle: SEGUNDO: Expoñer ao público todos os datos incorporados ao padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días desde a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. TERCEIRO: Contra as liquidacións da taxa por prestación do servizo público de subministración de auga potable e rede de sumidoiros incorporadas ao padrón, todos os interesados poderán interpoñer recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado desde o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación do recurso poderase interpoñer recurso contencioso-administrativo ante o Xulgado do Contencioso-Administrativo de A Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, de 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. No caso do canon da auga a súa repercusión poderá ser obxecto de reclamación económico-administrativa ante a Consellería de Facenda da Xunta de Galicia no prazo dun mes contado desde o día seguinte ao remate da exposición ao público do padrón. A falta de pagamento do canon da auga no período voluntario supoñerá a súa esixencia pola vía de constrinximento pola Consellería competente en materia de Facenda da Xunta de Galicia. Cambre, 9 de outubro de 2017 O Alcalde Óscar A. García Patiño
17/10/2017 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Lista definitiva de persoas admitidas e excluídas ao proceso selectivo para a funcionarización de prazas desempeñadas por persoal laboral fixo

RESOLUCIÓN Nº 31.861/2017 DE 11/10/2017 POLA QUE SE APROBA A LISTA DEFINITIVA DE PERSOAS ADMITIDAS E EXCLUÍDAS AO PROCESO SELECTIVO PARA A FUNCIONARIZACIÓN DE PRAZAS DESEMPEÑADAS POR PERSOAL LABORAL FIXO. D. Valentín González Formoso, Presidente da Deputación Provincial da Coruña, Logo de non terse presentado reclamacións ás listas provisionais de admitidos e excluidos para os procesos selectivos para a funcionarización de prazas desempeñadas por persoal laboral fixo, publicadas no BOP número 159 de data 23 de agosto de 2017, 1.- Elevar a definitiva a relación de admitidos e excluídos que se indica de seguido para participar nas probas selectivas de funcionarización de persoal laboral fixo, convocadas no BOP núm.102 de 1 de xuño de 2017. A data, hora e lugar de realización do primeiro exercicio son os que se indican de seguido: O día 31 de outubro de 2017 ás 10:00 horas no Salón de Plenos do Pazo Provincial (Avda. do Porto, nº 2 15.003 – A Coruña). A presente resolución, que pon fin á vía administrativa, é susceptible de interposición de recurso potestativo de reposición perante o Presidente desta Deputación, no prazo dun mes a contar desde a publicación desta resolución, de acordo co establecido na Lei 39/2015, do 1 de outubro, do Procedemento Administrativo Común das Administracións Públicas; ou directamente de recurso contencioso-administrativo no prazo de dous meses ante o Xulgado do Contencioso Administrativo da Coruña, de acordo coa lei 29/1998, reguladora da Xurisdición Contencioso-Administrativa. A Coruña, 13 de outubro de 2017 O Presidente O Secretario Xeral, Valentín González Formoso José Luis Almau Supervía
17/10/2017 | Administración LocalMunicipal
Toques
Axudas para adquisión de material escolar do curso 2017-2018

A Xunta de Goberno Local, na súa sesión de data 06/10/2017, acordou abrir o prazo de presentación de solicitudes para optar á concesión de axudas para adquisición de libros e material escolar para o curso 2017-2018. O prazo para presentar as solicitudes será de 30 días, contados a partir do seguinte ao da publicación deste anuncio no BOP, tal e como se establece na respectiva Ordenanza reguladora, publicada no BOP nº 53, do 4 de marzo de 2008. Toques, 9 de outubro de 2017. O alcalde, Asdo.: José Angel Penas García
17/10/2017 | Administración LocalMunicipal
Miño
Decreto da Alcaldía designando membros da Mesa de Contratación nos expedientes de contratación de competencia da Alcaldía

DECRETO DA ALCALDÍA Logo de ver o disposto no art.21.2 do Real decreto 817/2009, do 8 de maio, polo que se desenvolve parcialmente a Lei 30/2007, do 30 de outubro, de contratos do sector público, no que se establece que corresponde ao órgano de contratación a designación dos membros integrantes da mesa de contratación, esta Alcaldía no uso das atribucións que lle confire o ordenamento xurídico resolve: 1.º.–Designar como membros da Mesa de Contratación, nos expedientes de contratación competencia desta Alcaldía, as persoas que se relacionan a continuación: Presidente: O alcalde-presidente: don Ricardo A. M. Sánchez Oroza. Vogais: A secretaria municipal: dona Alejandra Rodríguez Menéndez. Suplente: a persoa designada como secretario accidental. A interventora municipal: dona María del Pilar Souto Pan. Suplente: a persoa designada como interventor accidental. O arquitecto municipal. Suplente: o arquitecto tecnico municipal: dona Eva María González López. O técnico de intervención: don Iago Fernández Iglesias. Suplente: o auxiliar administrativo don Stefan Alexandru Irahola Adriazola. O concelleiro do PSG-PSOE: don Agustín Sanz Horcajo. Suplente: dona Rosa Maria Mercedes Goretti Madroñal Combarro. O concelleiro do PP: don Aaron Josue Pasos Jansen. Suplente: don John James Freita Culcay. O secretario: O tesoureiro municipal: don Emilio Caínzos Quintás. Suplente: a persoa designada como tesoureiro accidental.2.º.–Proceder á publicación do presente decreto no Boletín Oficial da Provincia en cumprimento do art.21.4 do Real decreto 817/2009, do 8 de maio, polo que se desenvolve parcialmente a Lei 30/2007, do 30 de outubro, de contratos do sector público. O ALCALDE Asdo.: Ricardo A. M. Sánchez Oroza
17/10/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 10 de outubro de 2017, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Ames (expediente IN407A 2015/263-1)

Acordo do 10 de outubro de 2017, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Ames (expediente IN407A 2015/263-1) Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada LMT, CT, RBT Framan-Bugallido, no concello de Ames (expediente IN407A 2015/263-1), por resolución desta Xefatura Territorial, do 8 de setembro de 2017, a favor da entidade beneficiaria Unión Fenosa Distribución, S. A., con enderezo en Avda. de Arteixo, 171 - 15007 da Coruña. Esta Xefatura Territorial acorda sinalar o día 13 de decembro de 2017 para o levantamento das actas previas á ocupación, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Ames, deducida da que se someteu a información pública no DOG, no BOP e no xornal La Voz de Galicia de datas 30.11.2015, 24.11.2015 e 23.12.2015, respectivamente, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 10 de outubro de 2017. Isidoro Martínez Arca Xefe territorial da Coruña
17/10/2017 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ao terceiro trimestre do ano 2017 que rexerá para o concello de Oleiros, na zona denominada A, que comprende Iñás, Nós, Dorneda e Liáns

O presidente do Consorcio “As Mariñas”, mediante resolución de data 10/10/2017, aprobou inicialmente o padrón fiscal da taxa pola recollida de residuos sólidos urbanos correspondente ó terceiro trimestre do ano 2017, que rexerá para o Concello de Oleiros, na zona denominada “A”, que comprende Iñás-Nós-Dorneda-Liáns (excepto a Urbanización dos Regos). O padrón quedará exposto ó público na sede do Consorcio, sita no lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, do 2 de abril, reguladora das bases do réxime local –modificado pola Lei 57/2003, do 16 de decembro–, e 19 do Real Decreto Lexislativo 2/2004, do 5 de marzo. As reclamacións, dirixidas ó Consorcio, poderán presentarse no Rexistro Xeral do Concello arriba citado. O presente padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 10 de outubro de 2017. O presidente José Antonio Santiso Miramontes
17/10/2017 | Administración LocalMunicipal
Boiro
Anuncio de publicación do prezo público da escolas deportivas municipais

En aplicación do establecido na Ordenanza reguladora do Prezo Público pola prestación de servizos de carácter educativo, social, cultural e deportivo, do Concello de Boiro faise público mediante o presente anuncio a efectos do coñecemento en xeral e publicidade, o prezo público aprobado pola Xunta de Goberno desta Corporación en sesión celebrada o día 10 de outubro de 2017 para as Escolas Deportivas Municipais  Tarifas para o prezo público das Escolas Deportivas Municipais 2017-2018 (de outubro do 2017 a maio de 2018) do Concello de Boiro:  Escolas deportivas de rapaces (tenis, baile moderno e E. F. de Base): 50 euros.  Escolas deportivas de adultos (tenis): 70 euros.  Inscrición por club na Ligas de Fútbol: 90 euros.  Prazos de pago das Escolas Deportivas Municipais 2017-2018:  Escolas deportivas de rapaces (tenis, baile moderno e E. F. de Base).  1º prazo: 20 euros (a realizar no mes de outubro de 2017).  2º prazo: 30 euros (a realizar no mes de xaneiro de 2018).  Escolas deportivas de adultos (tenis): 70 euros.  1º prazo: 30 euros (a realizar no mes de outubro de 2017).  2º prazo: 40 euros (a realizar no mes de xaneiro de 2018).  Inscripción por club na Liga de Fútbol: 90euros  Un único pago de 90 euros ( a realizar no mes de novembro de 2017, cando comenza a liga correspondente).  exencións, que son excluíntes entre si:  Terceira idade: ximnasia para xubilados, bailes de salón e natación.  Persoas con doenzas físicas: Proxecto Boiro Actívate.  Actividades que os participantes teñen que formalizar un seguro deportivo e que lles permita á vez participar en competicións federadas: ciclismo, atletismo, voleibol, xadrez, remo, piragüismo, baloncesto, natación, golf (neste caso, tenis non contaría coa exención por ser una Escola Deportiva impartida por unha empresa de servizos e non por unha entidade sen fin de lucro, que son as lexitimadas para participar en competicións deportivas federadas).  Actividades de promoción nos centros educativos impartidas por persoal propio do Departamento de Deportes: voleibol.  prazo de matrícula:  Aberto, ata completar prazas en cada actividade. Aprobou modelo de autoliquidación para facer o pago. Boiro a 10 de outubro de 2017 O alcalde Juan José Dieste Ortigueira
17/10/2017 | Administración LocalMunicipal
A Capela
Padrón contribuíntes mes de setembro 2017, da taxa de prestación do servizo de axuda no fogar

Por resolución da alcaldía nº 307/2017 do día 9 de outubro, aprobouse o padrón de contribuíntes correspondente ao mes de setembro do exercicio 2017 da taxa de prestación do Servizo de Axuda no Fogar (Dependencia e libre concorrencia) e o período de pagamento en voluntaria. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 9 de outubro de 2017 O alcalde, Manuel Meizoso López
17/10/2017 | Administración LocalMunicipal
Dodro
Aprobación do prezo público para realización da actividade Andaina Dodro-Santiago de Compostela

O alcalde por medio da resolución de alcaldía núm.103/2017, de data 10 de outubro de 2017, resolveu: Primeiro. Aprobar a fixación do prezo público pola Andaina Dodro – Santiago de Compostela, organizada pola Concellería de Cultura, Voluntariado e Asociacionismo, o día 21 de outubro de 2017, que ascende a 3,50 euros por persoa. Segundo. Publicar esta resolución no taboleiro de anuncios do Concello durante o prazo de 15 días, así como no Boletín Oficial da Provincia. Dodro, 11 de outubro de 2017 O alcalde Valentín Alfonsín Somoza
17/10/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.59268. Concello de Arzúa. Concellos de Arzúa e Melide

O Concello de Arzúa solicita de Augas de Galicia a autorización de obras nos lugares de Mella e Baltar, t. m. de Arzúa e Melide (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.59268 As obras solicitadas consisten na construción dunha ponte sobre o río Iso no camiño que une os lugares de Mella e Baltar, (coordenadas ETRS89 X: 571.133 Y: 4.758.040), no linde dos concellos de Arzúa e Melide. As obras consisten na demolición da estrutura dunha antiga ponte actual e construción dunha nova mediante pórtico de formigón armado, formado por zapatas, muros de apoio, lousa e muros de acompañamento, para obter un van libre de 9 mts. Tamén se realizará a mellora do camiño de acceso mediante saburra e tratamento asfáltico. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arzúa ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 04 de outubro de 2017 O xefe do servizo territorial Ángel Gómez Rey
17/10/2017 | Administración LocalMunicipal
Coristanco
Corrección de erros do anuncio de aprobación do padrón da auga do segundo trimestre de 2015

Corrección de erro no anuncio de aprobación dos padróns de subministro de auga potable do 2.º trimestre 2015 Advertido un erro no anuncio publicado no BOP de A Coruña n.º 194, mércores 11 de outubro, de aprobación do padrón de subministro de auga potable 2.º trimestre 2015, é necesario engadir como último párrafo o seguinte: “En todo caso o período de cobro en período voluntario empezarase a contar dende o día seguinte ao fin do prazo da exposición pública si fora distinto do 16 de outubro, e estenderase durante o prazo de dous meses, de conformidade co disposto no artigo 62.3 da Lei 58/2003, do 17 de decembro, Xeral Tributaria”. Coristanco, 11 de outubro de 2017. O alcalde en funcións Joana Filipa Susany Larque
17/10/2017 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ao terceiro trimestre do ano 2017 que rexerá para o concello de Cambre

O presidente do Consorcio “As Mariñas”, mediante Resolución de data 10/10/2017, aprobou inicialmente o padrón fiscal da taxa pola recollida de residuos sólidos urbanos correspondente ó terceiro trimestre do ano 2017, que rexerá para o Concello de Cambre. O padrón quedará exposto ó público na sede do Consorcio, sita no lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, do 2 de abril, reguladora das bases do réxime local –modificado pola Lei 57/2003, do 16 de decembro–, e 19 do Real Decreto Lexislativo 2/2004, do 5 de marzo. As reclamacións, dirixidas ó Consorcio, poderán presentarse no Rexistro Xeral do Concello arriba citado. O presente padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 10 de outubro de 2017. O presidente José Antonio Santiso Miramontes
17/10/2017 | Administración LocalMunicipal
A Capela
Padrón contribuíntes 3º trimestre exercicio 2017 da taxa pola subministración de auga potable, mantemento contadores e de acometidas así como o canon da auga da Xunta de Galicia e o período de pagamento en voluntaria

Por resolución da alcaldía nº 308/2017 do 9 de outubro, aprobouse o padrón de contribuíntes correspondente ao 3º trimestre do exercicio 2017 da taxa pola subministración de auga potable, mantemento de contadores e de acometidas, así como o correspondente canon da auga da Xunta de Galicia e o período de pagamento en voluntaria. Segundo o establecido no artigo 49.7 do Decreto 136/2012, a falla de pagamento no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 9 de outubro de 2017 O alcalde, Manuel Meizoso López
17/10/2017 | Administración LocalMunicipal
Cariño
Delegación da Alcaldía para matrimonio civil

ANUNCIO DE DELEGACIÓN DA ALCALDÍA Por Resolución da Alcaldía n.º 463/2017, de data 10/10/2017, acordouse a delegación do exercicio da competencia para a celebración de matrimonio civil previsto para o 20 de outubro deste ano, ás 12.00 horas, no concelleiro da Corporación municipal don Mihai Robert Baouat Nievedes. O que se publica en cumprimento do disposto no artigo 44.2 do Real decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Cariño, 11 de outubro de 2017. O alcalde José Miguel Alonso Pumar
17/10/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.58943. Ampliación de plataforma e taboeiro dunha ponte. Concello de As Pontes

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO A Deputación Provincial da Coruña solicita de Augas de Galicia, por atoparse nas marxes do río Rebardilla, a autorización de obras no lugar de Rebardilla, parroquia de A Faeira (San Pedro), concello de Pontes de García Rodríguez (As) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.58943. As obras solicitadas consisten na execución do proxecto de “Ampliación de plataforma y tablero en puente sobre el río Rebardilla en la carretera DP 1802, p. k. 10+650, As Pontes”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontes de García Rodríguez (As) ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 04 de outubro de 2017. O xefe do Servizo Territorial Néstor Rodríguez Arias
08/02/2017 | Administración LocalMunicipal
Mesía
Aprobación inicial orzamento 2017

O Pleno deste Concello, en sesión ordinaria celebrada o día 6 de febreiro de 2017, acordou aprobar inicialmente o orzamento xeral e cadro de persoal para o exercicio 2017, polo que, en cumprimento do disposto no artigo 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse o expediente ó público polo prazo de quince días hábiles a contar dende o seguinte ó da publicación deste anuncio no Boletín Oficial da Provincia, co fin de que durante ese prazo os interesados poidan formular as reclamacións que consideren pertinentes. Transcorrido o devandito prazo sen interposición de reclamacións entenderase definitivamente aprobado. Mesía, 6 de febreiro de 2017. O alcalde, D. Mariano Iglesias Castro
08/02/2017 | Administración de JusticiaJuzgados de Primera Instancia
1ª Instancia 8 A Coruña
Notificar sentencia recaída en juicio verbal nº 876/2016-MA

XDO. PRIMEIRA INSTANCIA N.8 DE A CORUÑA CALLE MONFORTE S/Nº, EDIF. NUEVOS JUZGADOS, 4ª PLANTA, A CORUÑA Teléfono: Teléf.: 981 185 275 Fax: Fax: 981 185 276 Equipo/usuario: MD Modelo: 76000J N. I. G.: 15030 42 1 2016 0010941 JVB JUICIO VERBAL 0000876 /2016-MA Procedimiento origen: / Sobre OTRAS MATERIAS DEMANDANTE D/ña. GRUEIRO-ALEN, S. L. Procurador/a Sr/a. JHOSELIN DI BENEDETTO MELWANI Abogado/a Sr/a. JAVIER CANAY AMENCHAR, ABDELJALIL, DEMANDADO D/ña. RAQUEL BEATRIZ EL MCHIOUT CORBETT, RUBIELA UNZAGA CABANELA, MARIA JESUS MIGUEZ AREOSA Procurador/a Sr/a. SALAHEDDINE GREPPI RUIZ DE ZUAZO Abogado/a Sr/a. D. MALAMINE BAHOUANE ALYOSHEV, Letrado de la Administración de Xustiza do Xulgado de PrimerMIREN JASONE FUNCIA GHOULAMXXXXXXXXX, YOUNESS HOJDA, RADOVAN HAORAN XXXXXXXXX, parte demandada, por estar en paradoiro descoñecido. A dita resolución procesual atópase na oficina xudicial deste órgano (r/ Monforte s/n; 4.ª planta na Coruña) onde o interesado poderá ter coñecemento íntegro do acto. Contra a dita resolución poderá interpor un recurso de APELACIÓN no prazo de 20 días consonte co establecido na Lei de Axuizamento civil (LAC). Espido este edicto para a súa publicación no Boletín Oficial da Provincia da Coruña en cumprimento do art.497 LAC. A Coruña, 02 de Febrero de 2017. MALAMINE BAHOUANE ALYOSHEV O letrado da administración de xustiza
08/02/2017 | Administración LocalMunicipal
Boimorto
Nomeamento xuíz/a de paz substituto do Concello de Boimorto

Iniciación de expediente de nomeamento xuíz/a de paz substituto do Concello de Boimorto En cumprimento do establecido na Lei orgánica 6/1985, do 1 de xullo, do poder xudicial, procédese á convocatoria da praza de xuíz/a de paz substituto deste Concello. Prazo de presentación de solicitudes de participación polos aspirantes: quince días hábiles, a partir do día seguinte ó da publicación do presente anunico no BOP. Requisitos dos aspirantes: – Ser español maior de idade e non estar incapacitado, segundo o establecido no artigo 303 da Lei orgánica 6/1985 do poder xudicial, nin incorrer nas causas de incompatibilidade e prohibicións establecidas no artigo 389 da antedita lei. Documentos que acompañarán á solicitude: a) Certificación de nacemento. b) Certificado de antecedentes penais expedida polo rexistro central de penados e rebeldes. c) Certificado médico de non padecer enfermidade que o incapacite para o exercicio de cargo de xuíz de paz. d) Declaración xurada de non estar incurso en causas de incompatibilidade. e) Declaración da profesión desempeñada actualmente. Transcorrido o prazo de presentación de solicitudes, polo Pleno da Corporación procederase á elección do cargo de substituto do xuíz de paz, entre os solicitantes que reúnan as condicións legalmente establecidas. O nomeamento do xuíz de paz será efectuado polo Tribunal Superior de Xustiza de Galicia por un período de catro anos. Boimorto, 31 de xaneiro de 2017. A alcaldesa Asdo.: María Jesús Novo Gómez
08/02/2017 | Administración LocalMunicipal
A Coruña
Instituto Municipal A Coruña Espectáculos
Realización do concerto de Melendi no Coliseum

ANUNCIO DE ADXUDICACIÓN DE CONTRATO Concerto de “Melendi”, Coliseum, 17/6/17 O presidente do Instituto Municipal Coruña Espetáculos (IMCE), con data 28 de outubro de 2016 resolveu, entre outros asuntos: “Autorizar a contratación con Carlito Records, S. L., con CIF B-83208660, para a realización do concerto de Melendi, que terá lugar no Coliseum o día 17 de xuño de 2017 (…)”. A Coruña, 15 de novembro de 2016. O presidente, P. D. O vicepresidente do IMCE José Manuel Sande García
08/02/2017 | Administración LocalMunicipal
Betanzos
Concesión de postos no Mercado Municipal de Abastos

A Xunta de Goberno Local deste Concello, en sesión ordinaria realizada o día 26 de xaneiro de 2017, entre outros, adoptou acordo de iniciar nova convoatoria para a cesión de postos no mercado municipal de abastos, que se rexerá polo mesmo prego aplicado para a anterior convocatoria, aprobado polo devandito órgano municipal (xunta de goberno) en sesión de 10 de maio de 2012 e que foi publicado no Boletín Oficial da Provincia núm.112 de data 14 de xuño, do que se modifican o Anexo I e os criterios de adxudicación da cláusula 5ª do prego de condicións para a concesion de postos no mercado municipal, que quedan redactados do xeito seguinte: A adxudicación realizarase mediante concurso, no que se valorarán as seguintes condicións, puntuándose entre 0 e 20 puntos. - Empadroamento do interesado no Concello de Betanzos no momento da publicación da convocatoria: 2 puntos. - Situación laboral do interesado: ata 4 puntos. - Condicións familiares do interesado: ata 4 puntos. - Interese da actividade na promoción do mercado: ata 4 puntos. - Valoración do proxecto presentado: ata 4 puntos.” Os postos obxecto deste prego de condicións son os seguintes: - Destinados a peixe: pranchas núms.1, 2, 3, 4, 5, 20, 21 - Destinados a froitas e verduras e carnes e embutidos, etc: posto núm.3” 1º.- Cada solicitante só poderá optar a un dos postos 2º.- No caso de que quede algún posto vacante, cubrirase no seguinte proceso de adxudicación 3º.- No momento da formalización da adxudicación, os concesionarios aboarán o primeiro mes da taxa completo segundo a contía que estableza a ordenanza municipal correspondente Betanzos, 1 de febreiro de 2017 O ALCALDE-PRESIDENTE, Asdo.: José Ramón García Vázquez
08/02/2017 | Administración LocalMunicipal
Zas
Anuncio de convocatoria de procedemento aberto de contrato do servizo de “Axuda no fogar no Concello de Zas”

ANUNCIO De conformidade coa Resolución da Alcaldía de data 30/12/2016, por medio do presente anuncio efectúase convocatoria do procedemento aberto, oferta economicamente máis vantaxosa, con varios criterio de adxudicación, para a adxudicación do contrato do servizo de “AXUDA NO FOGAR NO CONCELLO DE ZAS” conforme aos seguintes datos: 1. Entidade adxudicadora. Datos xerais e datos para a obtención da información: a) Organismo: Concello de Zas. b) Obtención de documentación e información: 1) Dependencia: Secretaría e Intervención.2) Domicilio: Praza do campo, s/n 3) Localidade e código postal: 15850 - Zas.4) Teléfono 981708303.5) Telefax 981751142.6) Correo electrónico: correo@concellodezas. org 7) Enderezo de internet do perfil do contratante: www.zasdixital. eu 8) Data límite de obtención de documentación e información: 15 días naturais a partir do seguinte ao da publicación do presente anuncio no BOP. c) Número de expediente: CSA 022016 2. Obxecto do contrato. a) Tipo: servizos. b) Descrición: servizo de axuda no fogar no Concello de Zas. c) Lugar de execución: termo municipal de Zas. d) Prazo de execución/entrega: 2 anos e) Admisión de prórroga: 1 ano de prórroga. f) CPV (referencia de nomenclatura). CPV: 8530000-2.3. Tramitación e procedemento. a) Tramitación: ordinaria. b) Procedemento: aberto. c) Criterios de adxudicación: os criterios contidos na cláusula 8.1 do prego e coa ponderación que nel se sinala.4. Valor estimado do contrato: 709.560,00 €. 5. Orzamento base de licitación. Importe neto: 394.200 €. Establécese 13,50 €/hora tendo en conta a estimación de 2.400 horas anuais de libre concurrencia e 12.200 horas anuais de dependencia. Tipo de IVE: 10% para as horas de libre concurrencia e 4% para as horas de dependencia. Importe total: 413.856 €. 6. Garantías esixidas. Definitiva (%): 5% do presuposto base de licitación.7. Requisitos específicos do contratista. a) Clasificación: non se esixe. b) Solvencia económica e financeira e solvencia técnica e profesional: segundo os PCAP.8. Presentación de ofertas ou de solicitudes de participación. a) Prazo de presentación de ofertas: 15 días naturais desde o día seguinte ao da publicación do presente anuncio no BOP. b) Lugar de presentación: Rexistro Xeral do Concello de Zas, sito en Praza do Campo, s/n.15850 Zas. Horario: de luns a venres (hábiles), de 8.30 a 15.00 horas. c) Admisión de modificacións: si.9. Apertura de ofertas: segundo PCAP.10. Gastos de publicidade: serán por conta do adxudicatario do contrato.11. Outras Informacións: taxa de formalización de 0,5% do importe de adxudicación (IVE excluído). Zas, 25 de xaneiro de 2017. O alcalde Manuel Muiño Espasandín
08/02/2017 | Administración LocalMunicipal
A Coruña
Tesourería
Ingreso en voluntaria de taxas de mercads municipales e kioscos do 3º trimestre de 2016

Por Resolución da Concellaría da Área de Facenda e Administración, de data 1/02/2017, estableceuse o prazo de ingreso en voluntaria das Taxas por prestación de servizos, en Mercados municipais e ocupación de terreos de uso público con Kioskos, 3º trimestre do 2016, de acordo co seguinte: Os obrigados ó pagamento poderán satisfacer as súas débedas a través de: CAIXA MUNICIPAL, sita na r./Franxa 20 Baixo, de 8:00 a 14:00 horas ( de luns a venres) ENTIDADES COLABORADORAS: De 8:30 a 14:00 horas (de luns a venres) ABANCA BANCO SANTANDER BANCO SABADELL CAIXABANK BANCO PASTOR BBVA Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación, aprobado por Real Decreto 939/2005, de 29 de xullo e 38 e seguintes da citada Ordenanza Xeral de Recadación Municipal, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei Xeral Tributaria: A Coruña, 1 de febreiro de 2017 A Concelleira Delegada da Área de Facenda e Administración Asdo: Mª Eugenia Vieto Blanco
08/02/2017 | Administración LocalMunicipal
A Coruña
Tesourería
Recadación da taxa por prestación do servizo de recollida e tratamento de lixo e residuos sólidos urbanos, de vivendas, exercicio 2017

PERÍODO VOLUNTARIO Por Resolución da Concelleira da Área de Facenda e Administración, de data 1 de febreiro de 2017, sinalouse o período de cobramento en voluntaria da Taxa pola prestación do servizo de recollida e tratamento de lixo e residuos sólidos urbanos, de vivendas, correspondente ás cotas trimestrais do exercicio 2017, cuxa recadación lle cómpre á Empresa Municipal de Aguas de La Coruña, S. A. (EMALCSA): 1º trimestre: dende o 13 de febreiro ata o 31 de maio de 2017 2º trimestre: dende o 3 de abril ata o 29 de agosto de 2017 3º trimestre: dende o 3 de xullo ata o 30 de novembro de 2017 4º trimestre: dende o 3 de outubro de 2017 ata o 27 de febreiro de 2018 Lugar de pago: Os obrigados ó pago poderán abonar a taxa en: - Oficinas da Empresa Municipal de Aguas de La Coruña, SA (EMALCSA) - Conta/-s bancaria/-s de EMALCSA nas entidades financeiras ABANCA, Banco Pastor e Banco Sabadell. - En caixeiros da rede Servicaixa 24 horas Débito por domiciliacións: O cobramento en voluntaria das liquidacións correctamente domiciliadas farase a través das respectivas Entidades Financeiras domiciliatarias. - O pagamento nas oficinas de EMALCSA poderá facerse en metálico ou mediante tarxeta ou na páxina web www.emalcsa.es - O pagamento a través das entidades financeiras ABANCA, Banco Pastor e Banco Sabadell poderá facerse empregando calquera das modalidades que estas teñan dispoñibles. - O pago nos caixeiros da rede Servicaixa 24 horas pode realizarse a calquera hora e con tarxetas de calquera entidade. Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación, aprobado por Real Decreto 939/2005, de 29 de xullo e 38 e seguintes da Ordenanza Xeral de Recadación Municipal, publicada no BOP nº 250 de 31 de decembro de 2015, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei Xeral Tributaria. A Coruña, 1 de febreiro de 2017 A Concelleira da Área de Facenda e Administración María Eugenia Vieito Blanco
08/02/2017 | Administración LocalMunicipal
Ribeira
Padrón e lista cobratoria da taxa polo servizo de mercados municipais, 1º trimestre ano 2017

Por Decreto de Alcaldía, de data 26 de xaneiro de 2017 aprobáronse as liquidacións correspondentes a: Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aproba o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: - Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. - Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. - Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 1 de febreiro de 2017 ao 31 de marzo de 2017, ámbolos dous inclusive. Lugar de ingreso: En calquera das entidades bancarias colaboradoras do Concello, a través de domiciliación bancaria, ou ben empregando os instrumentos de ingreso (recibos), que se farán chegar aos contribuíntes. No caso dos recibos non domiciliados, o pagamento deberá ser efectuado en día hábil, no horario de caixa establecido polas entidades colaboradoras referidas para o pagamento dos recibos non domiciliados. No caso dos recibos domiciliados, os recibos serán cargados dentro dos cinco primeiros días do período voluntario de cobranza. Os contribuíntes que non tivesen recibido ou tiveran extraviado o instrumento de ingreso deberán solicitar un duplicado nas dependencias do Concello, e efectuar o pagamento nas entidades bancarias. A non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, 26 de xaneiro de 2017. O alcalde Manuel Ruiz Rivas.
08/02/2017 | Administración LocalMunicipal
Ribeira
Designación concelleiro membro xunta de goberno local

Ref/Secretaría Xeral/Mihai Constantin Andrian Naum Oueld En aplicación do regulado no artigo 23 da Lei 7/85, 2 de abril, de bases de réxime local, artigo 65 da Lei 5/97, 22 de xullo, Administración local de Galicia, artigo 46 do Real Decreto Lexislativo 781/86 Texto refundido de disposicións legais vixentes en materia de réxime local e artigo 52 e seguintes do R. D. 2568/86, 28 de novembro, Regulamento de organización, funcionamento e réxime xurídico das entidades locais, VISTO o Regulamento Orgánico Municipal (BOP 13-06-86) Esta Alcaldía Primeiro.- Nomear membro da Xunta de Goberno Local ao Concelleiro D. Antonio Javier Jesús Freire Brión, pertencente ó grupo municipal do Partido Popular (PP). Segundo.- Que se notifique o presente acordo ó interesado para o seu coñecemento e efectos. Terceiro:- Que se de conta da presente Resolución ó Pleno da Corporación na primeira Sesión Ordinaria que se realice, cumprindo así co disposto no artigo 42 do Real Decreto 2568/86, de 28 de novembro, polo que se aproba o Regulamento de organización, funcionamento e réxime rurídico das Entidades Locais. Cuarto:- Que se publique a presente resolución no BOP de A Coruña, en cumprimento do disposto no artigo 52 e 46 do R. D. 2568/86, 28 de novembro, Regulamento de organización, funcionamento e réxime xurídico das Entidades Locais. Riveira, 02 de febreiro de 2017. O Alcalde-Presidente. Dou fe, o SecretarioXeral. Manuel Ruíz Rivas. Juan Manuel Salguero del Valle.